Public procurement notice: Contract Notice
Published: 2022-10-07
Buyer: Kuopion kaupunki
Country: FI
Contract type: Services
Procedure: Open procedure
CPV classification: 72000000
Submission deadline: 2022-11-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kuopion kaupungin Kaupunkiympäristön palvelukokonaisuuden toteutussuunnittelun ja rakennuttamisen vastuualueet siirtyvät käyttämään tiedonhallintajärjestelmää, jossa voidaan hallita infran hankkeita hankkeiden sisällöstä riippumatta aina suunnittelun valmistelusta kunnossapidolle luovutukseen saakka. Järjestelmää käyttävät niin Kuopion kaupungin työntekijät kuin hankkeiden yhteistyökumppanit. Järjestelmän tulee toimia nettiselaimella sekä Android ja iOS-sovelluksilla. Järjestelmän tulee olla yksi ohjelmisto, jonka lisäksi ei vaadita erikseen ostettavia rinnakkaissovelluksia.
Järjestelmän avulla vastuualueiden henkilöt seuraavat niin suunnittelu- kuin rakennushankkeiden etenemistä ja varmistavat, että Kuopion kaupunki saa tilaajana ja omaisuuden omistajana laatuvaatimukset täyttäviä hankkeita. Hankkeet ovat yhä useammin ns. mallipohjaisia hankkeita eli suunnittelu tehdään mallipohjaisesti 3D- ja IFC- mallien avulla, ja rakentamisessa tilaaja velvoittaa urakoitsijaa käyttämään koneohjausjärjestelmää. Järjestelmän tulee tukea mallipohjaista tuotantoa mm. olemalla maastomittauslaitteista ja 3D- koneohjausjärjestelmistä riippumaton järjestelmä, josta toteutusmallit saadaan toimitettua reaaliaikaisesti työmaalla työskenteleviin 3D- koneohjausjärjestelmiin pilvipalvelun kautta ja koneohjausjärjestelmistä saadaan koneohjausjärjestelmillä mitatut toteumapisteet reaaliaikaisesti takaisin pilvipalvelun kautta. Järjestelmän avulla tulee pystyä seuraamaan reaaliaikaisesti työmaan etenemistä ja tarkastelemaan mm. työkoneiden suorittamia työvaiheita.
Järjestelmää käytetään suunnittelun ja rakentamishankkeiden aikana myös tiedonhallintaan. Kaiken tiedonsiirron tulee kulkea järjestelmän kautta. Suunnitteluhankkeilla tilaajan asiantuntijoilla tulee olla mahdollisuus jättää kommentteja suunnittelukonsultin järjestelmään lataamaan aineistoon ja suunnitelmaluonnoksiin.
Toteutussuunnittelun ja rakennuttamisen välillä on käytössä infran tiedonhallinnan prosessi, joka asettaa omat vaatimukset hankittavalle järjestelmälle. Rakennuttamisen vastuualueella on urakoissa vaatimus, että urakoitsijan maksuerät on sidottu urakoitsijan ajan tasaisesti luovuttamiin toteumapisteisiin ja laatuaineistoon. Urakoitsijan tulee luovuttaa toteumapisteet järjestelmään, jossa urakoitsija merkitsee toteumat tarkastetuksi, minkä jälkeen valvoja/rakennuttaja hyväksyy pisteet. Tarkastamiselle ja hyväksymiselle tulee olla järjestelmän sisällä oma työkalu, jossa toteumapisteitä voidaan verrata asetettuihin laatuvaatimuksiin. Hankittavan tiedonhallintajärjestelmän tulee olla sellainen, että se mahdollistaa suunnitteluaineiston käytön rakentamisvaiheen aikana samassa ympäristössä, missä aineisto on suunnittelun aikana järjestelmässä. Tällä varmistetaan, että rakentamisvaiheessa on aina ajantasainen ja oikea aineisto käytössä.
Toteutussuunnittelun ja rakennuttamisen vastuualueet käyttävät vastuualueiden omaa YIV-kansiorakennetta ja vastuualueiden omien kansioiden aineistojen välinen linkittäminen tulee olla mahdollista. Tällä tarkoitetaan sitä, että suunnitteluaineisto sijaitsee fyysisesti järjestelmän projektissa vain yhdessä YIV-kansiorakenteessa ja projektin sisälle saadaan tuotua useampi YIV-kansiorakenne esim. Windowsista siirtämällä tai kopioimalla toisesta hankkeesta, ja kansiorakenteiden aineisto saadaan näkymään tarvittaessa useampaan kansiorakenteeseen ilman aineiston kopioimista.
Järjestelmässä tulee olla mahdollista luoda järjestelmän projektille eri käyttäjärooleja, joita hallinnoimalla voidaan muokata kunkin käyttäjän käyttöoikeuksia järjestelmän sisällä. Vastuualueiden yhteisellä tiedonhallintajärjestelmällä halutaan tiivistää vastuualueiden välistä yhteistyötä ja varmistaa vastuualueiden välinen tiedonjako- ja hallinta.
Hankittavasta järjestelmästä voidaan hankekansiorakenteet tiedostoineen pakata esim. .zip pakettiin kaupungin arkistointia varten.